**CENU APTAUJA TNPz 2022/40**

**“Valdemārpils pirmsskolas izglītības iestādes „Saulstariņš” grupas telpu sienas demontāža un vienkāršota atjaunošana (grupas telpa, garderobe, guļamistaba)”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Valdemārpils pirmsskolas izglītības iestādes “Saulstariņš” grupas telpu sienas demontāža un vienkāršota atjaunošana (grupas telpa, garderobe, guļamistaba) (turpmāk – Cenu aptauja).
	2. Apjomi norādīti pievienotajā 1. pielikumā – Lokālā tāme.
	3. Paredzamais līguma izpildes laiks: no 2022. gada 13. jūnija līdz 2022. gada 12. augustam.
	4. Darbu izpildes vieta: Jaunā iela 1a, Valdemārpils, Talsu novads, LV-3260.
	5. Cenu aptaujā, tiek paredzēts avansa maksājums 20% (divdesmit procentu) apmērā no līguma summas;
	6. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz 2022. gada 1. aprīlim plkst. 10:00.
	2. Kontaktpersona: Valdemārpils PII „Saulstariņš” vadītāja Daiga Feldmane, tālr. 29417402, e-pasts: daiga.feldmane@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem obligāti jānorāda: Pieteikums cenu aptaujai TNPz 2022/40.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, jāpievieno no savas puses aizpildīts, 3.pielikums – Pretendenta pieteikums.
	3. Lai izvairītos no kļūdām un Valdemārpils PII „Saulstariņš” grupas telpas, garderobes un guļamistabas pārbūves pasākumi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic pārbūvējamā objekta apsekošana un pie iesniedzamajiem dokumentiem jāpievieno 2.pielikums - Apliecinājums par objekta apsekošanu.
	4. Piedāvājumam pilnībā jāatbilst 1. pielikumam – Lokālajai tāmei. Pretendentam jāizstrādā un jāiesniedz 1. pielikums atbilstoši Ministru kabineta 2017. gada 3. maija noteikumiem Nr.239 noteikumi par Latvijas būvnormatīvu LBN 501-17 “Būvizmaksu noteikšanas kārtība””.
	5. Pretendentam iepriekšējo 5 (piecu) gadu laikā ( 2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir līdzvērtīga rakstura un apjoma pieredze jaunu objektu un esošu objektu pārbūves vai atjaunošanas būvdarbos, kur veikti remonta darbi t.i. Pretendents ir izpildījis vismaz 1 (vienu) līgumu, kur veikti remonta darbi līdzvērtīgā apjomā. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze. Pie iesniedzamajiem dokumentiem pievienojot apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Avansa maksājums 20% apmērā jāveic 10 (desmit) darba dienu laikā pēc līguma noslēgšanas un atlikušās summas samaksa jāveic 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **28.martā no plkst. 10:00 līdz 15:00**, vai citā laikā iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā un lokālajā tāmē noteiktajām prasībām, iestādei pieejamajam finansējumam, kā arī citos gadījumos saskaņā ar Likumu.